**Plán návštev**

**(platný od 19. apríla 2021)**

V nadväznosti na aktuálnu epidemiologickú situáciu v zariadeniach sociálnych služieb v príslušných okresoch a po očkovaní zamestnancov a prijímateľov sociálnych služieb

vydáva

Domov dôchodcov a domov sociálnych služieb Zvolen-Záhonok v zmysle Usmernenia odboru sociálnych služieb a zdravotníctva Úradu BBSK vydaného dňa 16.04.2021 nasledovné podmienky a zásady pre umožnenie návštev.

**Podmienky a zásady pre umožnenie návštev**

* **požadujeme, aby návšteva bola vopred dohodnutá telefonicky** s vedúcou strediska/ sociálnymi pracovníkmi, pričom bude dohodnutý dátum, hodina a dĺžka trvania návštevy,
* **návšteva môže byť uskutočnená počas pracovných dní v čase od 8.00 do 15.00 hod**., v prípade priaznivého počasia je vhodné preferovať návštevy vo vonkajších priestoroch zariadenia (terasa zariadenia), v prípade nepriaznivého počasia sa môže návšteva zdržiavať   
  vo vnútorných priestoroch spoločenskej miestnosti na prízemí,
* návšteva môže byť uskutočnená za účasti **max. 2 osôb** na jedného klienta **(návštevu s osobou mladšou ako 10 rokov neodporúčame)**
* návšteva môže byť uskutočnená v exteriéri (vo vonkajších priestoroch) maximálne po dobu **1 hodiny** a v interiéri (vo vyhradených vnútorných priestoroch) maximálne po dobu **30 minút.**
* Návštevy klientov, ktorí sú **v paliatívnej starostlivosti**, sú uskutočnené v interiéri zariadenia.

**Príbuzní sú počas návštevy povinní dodržiavať hygienicko-epidemiologické opatrenia:**

* príbuzní **sú povinní** pri vstupe do zariadenia a pred uskutočnením návštevy predložiť niektoré z nasledujúcich potvrdení:

- **negatívny výsledok PCR testu** na ochorenie COVID-19 nie starší ako 72 hod.,

- **negatívny výsledok** **antigénového testu** nie starší ako 24 hod.

- **potvrdenie lekára o prekonaní ochorenia COVID-19** nie staršie ako 180 dní

* prichádzajúci do kontaktu s klientom má počas celej doby návštevy prekryté horné dýchacie cesty **respirátorom FFP2*,***
* pri vstupe do zariadenia bude osobám prichádzajúcim na návštevu **meraná telesná teplota**, v prípade zvýšenej teploty nebude osoba vpustená do zariadenia,
* osoba pri vstupe do zariadenia **použije dezinfekciu na ruky**,
* vypíše **čestné vyhlásenie**o zdravotnom stave a cestovateľskej anamnéze.

Po odchode návštevy opatrovateľka zariadenia vykoná dezinfekciu v spoločenskej miestnosti príp. obytnej miestnosti vydezinfikuje najmä kľučky, povrch stola, stolíka a prostredníctvom germicídnych žiaričov dá na 15 minút vyžiariť návštevnú miestnosť.

Po ukončení návštevy bude klientovi zabezpečená dezinfekcia rúk.

**Upozornenie: Vopred neohlásené návštevy nebudú povolené.**

Bližšie informácie o termíne návštev je možné si zabezpečiť telefonicky/mailom u vedúcej strediska a sociálnych pracovníkov počas prac. dní od 07:00 hod. do 14:00 hod.

**Vedúca strediska DSS -** PhDr. Tímea Laššáková, PhD.   
T.č. 045/5479955  
Mobil:0911/533800  
e-mail: [ddadsszv.lassakova@gmail.com](mailto:ddadsszv.lassakova@gmail.com)

**Sociálny úsek / sociálni pracovníci:**

Mgr. Peter Dúbravský; klap. 13; e-mail: [ddadsszv.dubravsky@gmail.com](mailto:ddadsszv.dubravsky@gmail.com)

Dušan Šebian; klap. 24; e-mail: [ddadsszv.sebian@gmail.com](mailto:ddadsszv.sebian@gmail.com)